Aalborgs Stifts Adresseavis, 1824-06-05
Portugal. Man har nu fra flere Kanter nøiere og fuldstændigere Oplysning om det, der her er foregaaet. Kongen havde allerede i 4 Dage søgt Leilighed til at undgaae dem, der havde forført hans Søn til hiint afgjørende Skridt, og nu passede paa Kongen. Først den 9de f. M. lykkedes det ham ved den franske og engelske Ministers fælleds Hjelp, under Foregivende af at drage til Et af hans Lystslotte, at indskibe sig med hans tvende Døttre og gaae ombord paa det engelske Skib Windsorcastle. Jnfanten Don Miguel fik derpaa befaling at komme ombord til ham og indfandt sig ogsaa strax. Under denne Sammenkomst, siger den officielle Beretning herom, forenede en fornærmet Faders Fasthed og Majestæt sig i Kongens Ansigt med hans naturlige Følelser, medens den unge Prinds viste hans sønlige Underkastelse. Hs. K. H. tilstod, at han ved List og Forførelse var bleven bevæget til det Skridt, han havde gjort. Kongen forestillede ham sin begangne Feil og rakte ham til Tegn paa Tilgivelse hans kongel. Haand, som Jnfanten ærbødig kyssede og begav sig derpaa i et andet Værelse paa Skibet. Det diplomatiske Korps var nærværende ved denne høitidelige Scene, og gik først iland om Aftenen. De troløse Raadgivere have taget Flugten; Prindsen skal, ifølge Beretninger fra flere Kanter, være gaaet tilskibs for at begive sig enten til Frankerig eller Engelland. Endnu den 9de udstædte Kongen fra Windsorcastle en Proclamation, hvori han skildrer den af Prindsen udøvede voldsomme Handling, mod hvilken alle de europæiske Souverainers Ministre havde protesteret, og til hvis Undskyldning Jnfanten Jntet har kunne anføre uden Forudsætningen at en Conspiration, der, om den end havde havt nogen Grund, dog ikke kunde retfærdiggjøre hans Handlemaade; ophæver Decretet af 3die Mai og dets Virkninger, efter hvilket de vilkaarlige Arrestationer endnu vedvarede; bekjendtgjør sin i Ministerraadets Nærværelse fattede Beslutning at overtage igjen den kongl. Autoritæt, som Generalisimus over Hæren og afsætte Jnfanten som Øverstcommanderende, forbydende at adlyde ham under Straf af at behandles som Rebeller, ligesom han endelig og bekjendtgjør de udstædte befalinger til at frigive alle vilkaarlig arresterede Uskyldige, under Adfærd efter Loven. mod dem, der virkelig befandtes at have deeltaget i de hemmelige Selskabers Rænker; undskylder Soldaterne, der troede at have gjort deres Pligt ved at følge deres Chef og slutter med en kort Formaning til hans samtlige Undersaatter. Marqv. v. Palmella har ifølge deraf i Kongens Navn paa det Strængeste forbudet Chefen for Hofgarnisonen at adlyde nogen anden befaling, end den, der enten umiddelbar kom fra Krigssecretairen eller fra Visconde v. Veiros, som var overdraget Commanden over Hoffets og Provindsens Tropper. Den 10de har Kongen antaget alle hans Ministres Dimission. Det synes vist, at Hr. v. Oriola bliver Udenlandsminister, Grev Villareal Krigsminister, Hr. v. Mello Jndenlandsminister. Marqv. v. Palmella gaaer som Gesandt til London og Hr. Subserratil Paris. 2de Decreter udkom den 10de, af hvilke det Ene befaler Krigsministeren at foreslaae 7 Generaler, der skulle træde sammen og undersøge, hvilke Officerer, der staae i Forbindelse med hemmelige Selskaber, da disse ikke maae blive i Armeen; og i det Andet befales, at alle de Officerer, der ved de foregangne Uroligheder ere skilte fra deres Korpser, skulle ufortøvet indtage deres Plads. - Forresten roses den engelske og franske Gesandt for deres Enighed under denne Krisis. Begge vare istand til at vise Kongen større Tjenester, end deres Kolleger, og skyndte sig derfor og at tilbyde dem. Den Ene havde nemlig Skibe i Tajo, den Anden kunde reclammere Skibe fra Cadix, hvilket og skeete, skjøndt de nu ikke ville behøves. Windsorcastle ligger kun et Kanonskud fra Strandbredden. Et uoverseeligt Antal Baade og Smaaskibe med Personer af begge Kjøn og enhver Rang farer frem og tilbage og Man hører bestandig Udraabet: "Leve Kongen. Hver Aften er der Jlluminationer i Staden. Endnu den 12te var Kongen ikke kommen tilbage fra Windsorcastle. - Ogsaa i Spanien har Man arresteret endeel mistænkelige Portugiser.